Ισαάκιο Έβρου

Το Ισαάκιο είναι πεδινό χωριό της περιφερειακής ενότητας Έβρου σε υψόμετρο 45 μέτρων.

 Γεωγραφικά - ιστορικά στοιχεία 
Το Ισαάκιο βρίσκεται περίπου 5 χιλιόμετρα Β.-ΒΑ. του Διδυμοτείχου, προς τη μεθοριακή γραμμή με την Τουρκία και τον ποταμό Έβρο. Παλιότερα, επί τουρκοκρατίας, αναφερόταν ως "Ισάκ Πασά" και συμμετείχε στο ξεσηκωμό της περιοχής την περίοδο της Ελληνικής Επανάστασης του 1821, με πρωτεργάτη τον αγωνιστή Γεώργιο Λιόλογλου. Η προσπάθεια αυτή κατέληξε σε αποτυχία, μετά την ήττα των επαναστατικών δυνάμεων στη Μάχη του Σαλτίκιοϊ και το χωριό καταστράφηκε ολοσχερώς από τον Τούρκο προύχοντα Χατζηεστρέφ αγάΑδαμάντιος   Ταμβακίδης, Γυμνασιάρχης, Παράρτημα, Γ' τόμος, «Θρακικά», σελ. 62. 

Ως οικισμός αναφέρεται επίσημα στο ΦΕΚ 194Α-14/08/1924 να προσαρτάται στην τότε κοινότητα Διδυμοτείχου. Σύμφωνα με το Πρόγραμμα «Καλλικράτης» αποτελεί την τοπική κοινότητα Ισαακίου που ανήκει στη δημοτική ενότητα Διδυμοτείχου του δήμου Διδυμοτείχου και σύμφωνα με την απογραφή του  2021 είχε 316 κατοίκους«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21598 (σελ. 16 του pdf) από 407 το 2011«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10488 (σελ. 14 του pdf).

 Προσωπικότητες 
 Τάσος Δημοσχάκης, πολιτικός και Αρχηγός της Ελληνική Αστυνομίας ε.α.
 Ζωή Δημοσχάκη, Μεσογειονίκης κολυμβήτρια με καταγωγή από το Ισαάκιο.

 Εξωτερικοί σύνδεσμοι 
 Tο θρακικό ιδίωμα στο Ισαάκιο Διδυμοτείχου και στο Λυκοδρόμιο της Ξάνθης από τον ιστότοπο http://www.paratiritis-news.gr
 Το έθιμο του Πουρπούρη αναβίωσε στο Ισαάκιο από τον ιστότοπο https://www.youtube.com

 Παραπομπές 

Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου